Veruša (Podgorica)
Veruša je naselje u opštini Podgorica u Crnoj Gori. Prema popisu iz 2003. bilo je 87 stanovnika (prema popisu iz 1991. bilo je 69 stanovnika).

Osnovni podaci 
Veruša je naselje na pola starog puta između Podgorice i Kolašina. Nalazi se na nadmorskoj visini od 1216 metara. Veruša geografski i teritorijalno većim dijelom pripada centru gornjih Bratonožića, Brskutu(koji se sastoji od 5 sela: Donji Brskut, Zaugao, Stravče, Prisoja i Veruša). Ranije je i cijela oblast bila u opštini Brskut do 1947. kada dolazi do spajanja Brskuta i Lijeve rijeke u jednu opštinu (iz knjige Svjedočenja - Jovan Ljoljo Dedić). Od starosjedilačkih porodica Verušu su nastanjivali i imali posjede na njoj: Vešovići, Zečevići, Orovići, Miloševići - vasojevićke porodice; Đukići, Čađenovići,Sekulovići i Darmanovići - Bratonožići, zatim Marovići i Milačići - Kuči(Poreklo.rs, Monografija Bratonožići kroz istoriju Prof dr Milo Marković). Sačuvani su tragovi starog stanovništva Macura u vidu groblja i tumula raspoređenih na više lokacija. Tokom rimskog upravljanja ovim oblastima dolinom Veruše prolazio je trgovački put od Dubrovniku preko Duklje i Širokara do Peći čiji ostaci i danas postoje u narodu poznati kao rimska džada. U administrativnoj podjeli pripadala je rimskoj provinciji Diokletiji. Po uspostavljanju prvih plemenskih uprava ovaj potkomovski kraj dolazi pod upravu bratonoških vojvoda i ostaje pod njihovom kontrolom sve do pada poslednje srednjovjekovne države. Nakon toga kontrolu nad ovim krajem preuzimaju skadarski paše. U popisima stanovništva iz 15. vijeka pominje se Hasan Marinit kao spahija ovog timara. Pejo Stanojev Baljević po fermanu Mehmeda II dobija vojvodstvo nad svim brdima oko 1650. godine, bez ikakve obaveze plaćanja danka (Marko Miljanov - Sabrana Djela - Nesto o Bratonožićima),(Monografija Bratonožići kroz istoriju - Prof dr Milo Marković). Glavari Peja Stanojeva sredinom 16. vijeka preuzimaju na upravljanje za potrebe skadarskih paša cijelo područje Lijeve Rijeke i Verušu.
U naselju se većina stanovništva bavi poljoprivredom. U letnjim mesecima na Veruši je mnogo više stanovnika, vikendaša. Oni dolaze u svoje kuće radi odmora, rekreacije ali i eksploatacije bogatih prirodnih resursa. 
 U Veruši postoje dvije pilane. 
 Veruša je poznata po dječjem odmaralištu dečjeg saveza iz Podgorice. Odmaralište radi i zimi i ljeti u nekoliko smjena. 
 Kada je noćni provod u pitanju, samo u toku sezone rada odmarališta organizuju se igranke. 
 Veruša leži na istoimenoj rijeci.

Demografija 
U naselju Veruša živi 70 punoljetnih stanovnika, a prosječna starost stanovništva iznosi 42,1 godina (46,6 kod muškaraca i 37,4 kod žena). U naselju ima 22 domaćinstva, a prosječan broj članova po domaćinstvu je 3,95.

Ovo naselje je uglavnom naseljeno Srbima (prema popisu iz 2003. godine).

Reference

Spoljašnje veze 

 Mape, aerodromi i vremenska situacija lokacija (-{Fallingrain}-)
 Gugl satelitska mapa (-{Maplandia}-)

Opština Podgorica